《滩河杂诗》
明代·钱琦

忽听惊涛响似雷，水军怒挟海潮回。神矜灵应留奇迹，天纵山潮骋异才。

寒雨连宵摧落木，夕阳终古照苍苔。从今不怕风波险，直向风波窟里来。

作者简介：（1469—1549）浙江海盐人。字公良，号东畬。正德三年进士，知盱眙县。力御农民军。邑赖以全。升临江知府，调思南。请老归。有《钱子测语》、《东畬集》、《祷雨录》等。